द्वितीयक व तृतीयक स्तर पर स्वास्थ्य सुविधा इस योजना के तहत प्रदान की जा सकेगी।बिहार स्वास्थ्य सुरक्षा समिति आयुष्मान भारत राष्ट्रीय सुरक्षा मिशन के कार्यान्वयन के लिए राज्य स्वास्थ्य अभिकरण के रूप में काम करेगी।सरकारी अस्पताल में इलाज होने के बाद योजना से प्राप्त होने वाली राशि का एक भाग चिकित्सक एवं अन्य कर्मियों के बीच प्रोत्साहन के रूप में वितरित होगा। शेष राशि का उपयोग अस्पताल के आधारभूत संरचना और चिकित्सकीय सेवाओं के मजबूती के लिए होगा। सरकारी अस्पताल में विशेषज्ञ चिकित्सक नहीं होने पर निजी क्षेत्र में कार्यरत चिकित्सक की सेवा ली जाएगी और उन्हें राशि मिलेगी।